গাড়িদহ ইউনিয়ন
গাড়ীদহ ইউনিয়ন বাংলাদেশের বগুড়া জেলার একটি প্রশাসনিক এলাকা। ইউনিয়নটিকে প্রশাসনিকভাবে ২নং গাড়ীদহ ইউনিয়ন ডাকা হয়। বিগত বিএনপি সরকারের শেষ সময়ে এটিকে মডেল ইউনিয়নে পরিণত করা হয়। গাড়িদহ নামে ইউনিয়ন হলেও এর পরিষদ ভবন মূলত চন্ডিজান ও বাংড়া গ্রামের মাঝ বরাবর অবস্থিত।এটি করতোয়া নদীর তীরে অবস্থিত। নদীটি কানুপুর হতে রামনগন, কালশীমাটি, বাংড়া, গাড়ীদহ, জুয়ানপুর, চন্ডিজান, মহিপুর, চকপাথালিয়া, ফুৃলবাড়ী, জয়নগর,কাফুরা হয়ে রণবীরবালা পর্যন্ত বিস্তৃত। শিল্প সমৃদ্ধ ইউনিয়ন এটি। এখানে রয়েছে "পল্লী উন্নয়ন একাডেমী" নামক প্রতিষ্ঠান যা বাংলাদেশের সবচেয়ে বড় উন্নয়নমূলক প্রতিষ্ঠান। রয়েছে সরকারি ডেইরি ফার্ম,, মুক্তিযোদ্ধা কমপ্লেক্স ভবন, খেলার মাঠ সহ অসংখ্য শিক্ষা প্রতিষ্ঠান। রয়েছে শিল্পকারখানা সহ উল্লেখযোগ্য প্রতিষ্ঠান।